रायपुर. वरिष्ठ कांग्रेसी नेता विद्याचरण शुक्ल के निधन पर लोगों ने इसे छत्तीसगढ़ के साथ-साथ देश के लिए बड़ी क्षति बताया है। बड़े नेताओं के साथ आम कार्यकर्ता और दूसरे संगठन के लोगों का मानना है कि क्षेत्र को दूसरे विद्या भैया अब नहीं मिलेंगे।
उन्होंने राजनीति में जो मुकाम हासिल किया, वैसा दूसरे नेता के लिए संभव नहीं है।प्रदेश कांग्रेस कमेटी के सचिव अंजय शुक्ला ने कहा कि विद्या भैय्या घायल होने के बाद भी कार्यकर्ताओं की चिंता करते रहे है। विधायक मोहम्मद अकबर, कुलदीप जुनेजा और शैलेश नितिन त्रिवेदी ने कहा कि वीसी की छत्रछाया में कई नेताओं ने राजनीति सीखी है। वे सबका ध्यान रखते थे।
कांग्रेस के अमित पांडे, अमरजीत छाबड़ा, पंकज शर्मा, संजय पाठक ने कहा कि काग्रेस ने अपना मार्गदर्शक खो दिया है। नंदिनी साहू, विभा साहू और रिचा ठाकुर ने कहा कि वीसी ने छत्तीसगढ़ के विकास में अहम योगदान दिया है। अशोक बानी और केके पाठक ने कहा कि वीसी शुक्ल के योगदान को छत्तीसगढ़ हमेशा याद रखेगा।
छत्तीसगढ़ स्वाभिमान मंच के महेश देवांगन, दाऊ आनंद कुमार ने कहा कि वीसी ने देश में रायपुर को विशिष्ट पहचान दिलाई है। जेडीयू के प्रदेश महासचिव मनमोहन अग्रवाल ने कहा कि उनके निधन के साथ ही एक युग का अंत हो गया
है। भाजपा नेता नंदकुमार साय, ललित जयसिंघ ने कहा कि वीसी एक विशाल व्यक्तित्व के धनी नेता थे। यूनियन क्लब के सचिव गुरुचरण सिंह होरा ने कहा कि वह सदैव खेल गतिविधियों में सक्रिय रहे व मार्गदर्शन भी देते थे।
एनसीपी के प्रदेश अध्यक्ष सतीश जग्गी ने हमले के दोषियों के खिलाफ कार्रवाई की मांग की। चेंबर आफ कामर्स एंड इंडस्ट्रीज के संरक्षक रमेश मोदी, अध्यक्ष श्रीचंद सुन्दरानी, कार्यकारी अध्यक्ष अमर धावना, महामंत्री जितेन्द्र बरलोटा, प्रदेश मुस्लिम समाज के संयोजक सलाम रिजवी, शेख मुशीर और मोहम्मद अंसार, अधिवक्ता संघ के अध्यक्ष आशीष कुमार सोनी और सचिव हितेन्द्र तिवारी ने उनके निधन को अपूर्णीय क्षति बताया। महाराष्ट्र मंडल के उपाध्यक्ष राजेंद्र शेष, भारत स्काउट्स एवं गाइड्स के राज्य के मुख्य आयुक्त जी स्वामी ने संगठन की ओर से उन्हें श्रद्धांजलि दी है और कहा कि उन्होंने प्रदेश को विश्व के पटल पर ला खड़ा किया था।
hin_Deva hin_Deva awa_Deva hin_Deva hin_Deva hin_Deva